**Minuta №6**

**ședinței a GTL Control HIV/SIDA/ITS**

**Data:** 05 septembrie 2025, ora 14:00

**Locul ședinței:** on-line (zoom meeting)

**Participanți**:

*Membri GTL cu drept de vot*

1. Iurie Climașevschi, PN HIV

2. Svetlana Popovici, UCIMP

3. Ludmila Hmelevscaia, Сentrul SIDA TR

4. Alina Cojocari, IP

5. Rabinciuc Vitalii, PULS Comunitar

6. Svetlana Plămădeala, UNAIDS

7. Ala Iațco, UES

8. Veaceslav Mulear, GDM

9. Elena Golovco, PN HIV

10. Tatiana Cotelnic, PAS

*Invitați:*

1. Russu Ecaterina, CSR
2. Veronica Zorilă, UCIMP
3. Aliona Babina, UES
4. Constantin Cearanovcki, IP
5. Sofia Alexandru
6. Ruslan Poverga, IP
7. Grigore Bârlădean, CSR Chișinău
8. Tatiana Costin, PN HIV
9. Victoria Cojocaru, Tinerele femei Cernoleuca
10. Cristina Nirca
11. Ilona Burduja, UCIMP
12. Svetlana Romanova, Adolescentul
13. Serghei Platon, AFI
14. Sergiu Cugut, AFI
15. Sabina Țarălungă, PAS
16. Eugen Chihai, UNODC
17. Tatiana Panainte, UCIMP
18. Angela Cojocaru, CNAM

**Agenda ședinței**:

1. Standarde de acreditare a serviciilor de prevenire HIV și reducere a riscurilor (anexat)

2. Proiectul de costificare a serviciilor de prevenire HIV pentru grupurile cu risc sporit de infectare cu HIV (anexat)

3. Revizuirea Protocolului Clinic pentru tratamentul TSO și elaborarea unui Ghid  
4. Asigurarea sistemului electronic de înregistrare a serviciilor 1C în toate centrele TSO

5. Revizuirea Protocolului clinic național Infecția cu HIV la adult si adolescenți

4. Diverse

|  |  |
| --- | --- |
| **Subiectul # 1** | **Context și dezbateri (opțiuni/propuneri din partea participanților)** |
| Standarde de acreditare a serviciilor de prevenire HIV și reducere a riscurilor (anexat) | D-na Iațco Ala a informat despre necesitatea de a discuta propunerile privind Standardele de acreditare a serviciilor de prevenire HIV și reducere a riscurilor. D-l Climașevschi Iurie a subliniat că s-a lucrat astfel încât standardul să nu fie tratat ca un mecanism de acreditare pentru instituțiile medicale. D-na Iațco Ala a menționat că elementele ce țin de acte medicale, inclusiv controlul infecțiilor și procedurile medicale, au fost excluse din conținutul documentului. Totodată, anumite aspecte ale standardului necesită a fi discutate din perspectiva ONG-urilor. S-a propus ca toate propunerile să fie transmise până luni, la sfârșitul zilei. |
| **Decizii/recomandări:** | S-a aprobat: toate propunerile privind Standardele de acreditare a serviciilor de prevenire HIV și reducere a riscurilor să fie transmise până luni 08.09.25, la sfârșitul zilei. |
| **Subiectul # 2** | **Context și dezbateri (opțiuni/propuneri din partea participanților)** |
| Proiectul de costificare a serviciilor de prevenire HIV pentru grupurile cu risc sporit de infectare cu HIV (anexat) | **D-na Cojocari**  **Alina** a informat că au fost agreate propunerile din partea ONG-urilor ce țin de costificarea serviciilor de prevenire HIV pentru grupurile cu risc sporit de infectare, care vizează atât costurile directe, cât și cele indirecte.  **D-na Cojocaru Angela** a subliniat că draftul revizuit privind costificarea serviciilor de prevenire HIV a fost elaborat în strictă conformitate cu prevederile Standardului de organizare și funcționare a serviciilor de prevenire HIV și reducere a riscurilor.  S-a propus organizarea unei ședințe de lucru, în cadrul căreia să fie pus în discuție Standardul de organizare a serviciilor de prevenire HIV, cu posibilitatea prezentării comentariilor și propunerilor de modificare, precum și a propunerilor privind costificarea serviciilor, pentru ulterioara aprobare a acestora. |
| **Decizii/recomandări:** | S-a aprobat: **organizarea unei ședințe de lucru,** în cadrul căreia să fie pus în discuție Standardul de organizare a serviciilor de prevenire HIV, cu posibilitatea prezentării comentariilor și propunerilor de modificare, precum și a propunerilor privind costificarea serviciilor de prevenire. |
| **Subiectul # 3** | **Context și dezbateri (opțiuni/propuneri din partea participanților)** |
| Revizuirea Protocolului Clinic pentru tratamentul TSO și elaborarea unui Ghid | **D-l Rabinciuc Vitalii** a informat că a fost realizata **analiza documentelor de reglementare existente** privind tratamentul TSO. De asemenea, au fost studiate practicile Uniunii Europene, iar concluzia a fost că **protocolul actual necesită revizuire și completări**.  În acest context, a fost pregătit o **analiză cu concluzii și recomandări**, incluzând **tabele comparative ale documentelor de reglementare existente**, care evidențiază formulările ce trebuie modificate sau adăugate, împreună cu argumentele respective. Propunerile au fost **discutate cu comunitatea și experții HUB**. Pentru procesul de revizuire a protocolului, **plata experților va fi asigurată prin finanțare cu sprijinul UNODC**.  **D-l Climașevschi** Iurii a subliniat că toate aspectele legate de inițierea procesului de revizuire trebuie discutate cu **D-l Bucinschi**. Totodată grupul de lucru **susține inițiativa privind necesitatea revizuirii protocolului TSO**. |
| **Decizii/recomandări:** | S-a aprobat**: Grupul de lucru susține inițiativa privind necesitatea revizuirii protocolului TSO. Totodată, întreaga comunicare ulterioară privind revizuirea protocolului va fi realizată cu persoanele responsabile de implementarea tratamentului TSO.** |
| **Subiectul # 4** | **Context și dezbateri (opțiuni/propuneri din partea participanților)** |
| Asigurarea sistemului electronic de înregistrare a serviciilor 1C în toate centrele TSO | D-l Poverga Ruslan a informat că, ca parte a unui proiect pilot, in cadrul a două site-uri TSO a fost folosit sistemul electronic 1C pentru înregistrarea serviciilor oferite, care și-a demonstrat eficiența. Fiecare site dispune de un depozit electronic, ceea ce permite monitorizarea și gestionarea eficientă a stocurilor. Pe baza rezultatelor pozitive ale pilotului și în cadrul proiectului finanțat din resursele FG (CLM), se propune extinderea sistemului electronic de înregistrare pe toate site-urile TSO, astfel încât serviciile să fie înregistrate și gestionate electronic. Această propunere a fost discutată anterior cu D-l Bucinschi.  D-l Climașevschi Iurii a subliniat că inițiativa este una benefică și trebuie susținută. |
| **Decizii/recomandări:** | S-a aprobat: Susținerea inițiativei de implementare și extindere a sistemului electronic 1C pentru înregistrarea serviciilor TSO. Întreaga comunicare și deciziile privind implementarea vor fi realizate în coordonare cu D-l Bucinschi. |
| **Subiectul # 5** | **Context și dezbateri (opțiuni/propuneri din partea participanților)** |
| Revizuirea Protocolului clinic național „Infecția cu HIV la adult și adolescent” | D-na Cojocaru Angela a solicitat informații privind revizuirea Protocolului clinic național „Infecția cu HIV la adult și adolescent”, în special dacă aceasta este planificată pentru anul 2025. Până în prezent, au fost acumulate propuneri referitoare la schemele de tratament, diagnostic, aspecte legate de infecția cu HIV și procesul de îmbătrânire, precum și bolile cardiovasculare.  D-l Climașevschi Iurie a subliniat că există anumite aspecte care necesită revizuire în protocol, inclusiv schemele de tratament etc, și că revizuirea este necesară și va fi realizată.  D-na Golovco a informat că procesul de revizuire a protocolului va fi inițiat în 2025, ținând cont de noile recomandări, schemele de tratament și aspectele legate de infecția cu HIV și procesul de îmbătrânire. |
| **Decizii/recomandări:** | S-a aprobat: inițierea procesului de revizuire a Protocolului clinic național „Infecția cu HIV la adult și adolescent” în anul 2025, ținând cont de noile recomandări. |

Șeful GTL: Iurie Climașevschi

Secretarul GTL: Alina Cojocari